作者:馬致遠
標題:雙調・清江引野興
內容:樵夫覺來山月底，釣叟來尋覓。你把柴斧拋，我把魚船棄。尋取個穩便處閒坐地。綠蓑衣紫羅袍誰是主，兩件兒都無濟。便作釣魚人，也在風波里。則不如尋個穩便處閒坐地。山禽曉來窗外啼，喚起山翁睡。恰道不如歸，又叫行不得。則不如尋個穩便處閒坐地。天之美祿誰不喜？偏則說劉伶醉，畢卓縛甕邊，李白沉江底。則不如尋個穩便處閒坐地。楚霸王火燒了秦宮室，蓋世英雄氣。陰陵迷路時，船渡烏江際。則不如尋個隱便個閒坐地。林泉隱居誰到此？有客清風至。會作山中相，不管人間事。爭甚麼半張名利紙！西村日長人事少，一個新蟬噪。恰待葵花開，又早蜂兒鬧，高枕上夢隨蝶去了東籬本是風月主，晚節園林趣。一枕葫蘆架，幾行垂楊樹，是搭兒快活閒住處。